П Р О Т О К О Л  № 4
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 22.04.2020 г.

Днес, 22.04.2020 г. /сряда/ от 15.00 часа се проведе дистанционно заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

ЧЛЕНОВЕ:	Боян Новански – зам. председател	
Боян Магдалинчев 
Стефан Гроздев 
Севдалин Мавров 

На заседанието присъстват: експертeн сътрудник – Стефка Тодорова, старши експерт-съдебна администрация и технически сътрудник – Мариана Георгиева, сътрудник на комисия.

Д Н Е В Е Н   Р Е Д:

I.	Относно работата на Комисията

1. ОТНОСНО: Решение за дейността на комисията занапред, съобразено с финансовите рестрикции и дисциплина, предприета от ВСС по време и след извънредното положение:

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	ПРЕДЛАГА на Съдийска колегия на Висшия съдебен съвет общият брой на съдебните служители в съдилищата в България да не бъде увеличаван до края на 2020 година, освен ако не е крайно наложително и финансово възможно.
1.2.	Нови щатни бройки за отделните съдилища да бъдат отпускани при стриктна преценка на необходимостта от тях в рамките на одобрения за съдилищата в България брой на съдебните служители и възможността за преместване на незаети щатове.
МОТИВИ: Строгата финансова дисциплина, която се налага предвид извънредното положение и последиците, ще възпрепятства разкриването на нови щатни бройки извън одобрените към началото на 2020 г. 

II.	Искания на съдилища

2. ОТНОСНО: Искания рег. индекс ВСС-1321/03.02.2020 г. и рег. индекс ВСС-930/24.01.2020 г. от председателя на Апелативен съд – София за увеличаване на щатната численост с 5 /пет/ щ.бр. за длъжност „съдебен помощник“ и създаване на нова длъжност за „длъжностно лице по защита на личните данни“ в Класификатора на длъжностите в администрацията на съдилищата и разкриване на 1 /една/ щ.бр. по щата на съда.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1.1.	ОТХВЪРЛЯ искането за разкриване на 5 /пет/ щ.бр. за длъжност „съдебен помощник“ в Апелативен съд – София.
2.2.	УКАЗВА експертния сътрудник към комисията да докладва отново искането в началото на м. юли 2020 г.
МОТИВИ: Към м. март 2020 г. Апелативен съд – София разполага с 10 щ.бр. за съдебни помощници. Съотношението съдебни служители / магистрати е 1,16, при средно за страната на ниво АС – 1,33. Специализираната администрация към съдии в АС-София е 0,84, при средна за това ниво 0,89. Няма незаети свободни щатни длъжности за съдебни служители. Натовареността на съда по щат с/о разглеждани дела за 2019 г. е 12,26 и е най-висока сред апелативните съдилища. Показателите сочат за необходимост от разкриване на поне още два щата за съдебни служители, но поради финансова необезпеченост това към момента не е възможно. Към края на първото полугодие на 2020 г., настоящото искане може да бъде преразгледано при поддържана от показателите необходимост.	
2.3. ОТЛАГА разглеждането на предложението за създаване на длъжност „длъжностно лице по защита на данните“ и разкриване на 1 /една/ щ.бр. в Апелативен съд – София за следващото заседание на комисията.
МОТИВИ: Предвидените в Регламент (ЕС) 2016/679 на Европейския парламент и на Съвета от 27.04.2016 г. изисквания по отношение на лицето по защита на личните данни, а именно задълбочени познания в областта на законодателството и практиката на защитата на личните данни, предпоставят включването на нова длъжност в  Класификатора на длъжностите в администрацията на съдилищата. Към момента  К“СА“-СК е разработила типова длъжностна характеристика, която да бъде утвърдена. Предстои определянето на минималните образователна степен, трудов стаж и/или професионален опит и ранг за заемане на длъжността,  код по НКПДП, както и за кои съдилища – апелативни или окръжни ще е относима.  Необходимо е утвърждаването ѝ, изменение на Класификатора и промяна в Правилника за администрацията на съдилищата, касаеща посочената длъжност. Към момента е събрана и информация от съдилищата относно изпълнението на функциите на лицето за защита на личните данни.

3. ОТНОСНО: Искане рег. индекс ВСС-13014/2019 г./10.02.2020 г. от председателя на Специализирания наказателен съд за увеличаване щатната численост с още 1 /една/ щ.бр. за длъжност „съдебен деловодител“ и 1 /една/ щ.бр. за длъжност „чистач“.  

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането от председателя на Специализирания наказателен съд за увеличаване на щатната численост с 1 /една/ щ.бр. за длъжност „съдебен деловодител“ и 1 /една/ щ.бр. за длъжност „чистач“.  
МОТИВИ: С Решение по протокол № 18 от 11.11.2019 г., т.4.4. К“СА“-СК е отхвърлила искане за същите длъжности. Към момента обстоятелствата не са се променили, поради което Комисията не намира необходимост от увеличаване на чатната численост за посочените длъжности. Съотношението бр. служители общо / магистрати е 2,57, което е над средното за страната – 2,05. Липсва и финансова възможност за поисканото увеличаване на щата.

4. ОТНОСНО: Искане рег. индекс ВСС-544/10.02.2020 г. от председателя на Районен съд – Хасково за увеличаване щатната численост с 1 /една/ щ.бр. за длъжност „съдебен статистик, той и съдебен деловодител-Гражданско деловодство“ и трансформиране на 1 /една/ щ.бр. за длъжност „съдебен секретар“ в „завеждащ служба „Съдебни секретари“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането от председателя на Районен съд – Хасково в частта за увеличаване щатната численост с 1 /една/ щ.бр. за длъжност „съдебен статистик, той и съдебен деловодител-Гражданско деловодство“.
МОТИВИ: Високи съотношения, както на бр. служители общо / магистрати – 3,20, при средно за районните  съдилища в областни градове в страната – 2,83, така и на специализирана администрация / магистрати – 2,40, при 2,33 средно. Натовареността на РС-Хасково за 2019 г. по щат с/о разглеждани дела е висока – 50,62, при средна за страната /без СРС/ 47,63, но финансовите параметри на бюджета не позволяват към момента увеличаване на щатовете на съдилищата. При продължаваща необходимост, искането може да бъде преразгледано към края на полугодието на 2020 г. Все пак, по-високото от средното за страната съотношение магистрати / служители показва, че съдът разполага с вътрешен ресурс за справяне при оптимизиране на работата.
4.2. ДАВА СЪГЛАСИЕ за трансформирането на 1 /една/ щ.бр. за длъжност „съдебен секретар“ в 1 щ.бр. за длъжност „завеждащ служба „Съдебни секретари“ в Районен съд-Хасково и преназначаване на съдебен служител.
МОТИВИ: По щат Районен съд – Хасково разполага с 10 щ.бр. за длъжност „съдебен секретар“. Ръководните длъжности по утвърденото щатно разписание са две – административен секретар и главен счетоводител с обща щатна численост за администрацията 32 щ.бр. Съгласно чл. 13, ал. 5 от Правилата за прилагане на Класификатора на длъжностите в администрацията на съдилищата е предвидена възможността за структуриране на администрацията в отделна служба с численост над 5 щ.бр., която да се ръководи от „завеждащ служба“, поради това Комисия „Съдебна администрация“ към Съдийската колегия счита исканата трансформация в РС-Хасково за възможна.
4.3. ИЗПРАЩА решението на Комисия „Бюджет и финанси“, за становище.

5. ОТНОСНО: Искания рег. индекс ВСС-2220/19.02.2020 г. и ВСС-2218/19.02.2020 г. от председателя на Апелативен специализиран наказателен съд за увеличаване щатната численост с 6 /шест/ щ.бр. за следните длъжности: „управител сгради“, „работник, поддръжка сгради“, „съдебен деловодител“, „съдебен секретар“ и 2 /две/ щ.бр. „съдебен помощник“. 

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането от председателя на Апелативния специализиран наказателен съд за увеличаване щатната численост с 5 /пет/ щ.бр. за съответните длъжности: „работник, поддръжка сгради“, „съдебен деловодител“, „съдебен секретар“ и 2 /две/ щ.бр. „съдебен помощник“. 
МОТИВИ: Съотношението на служители  общо спрямо магистрати в АпСпНС е 1,47, при средно за апелативните съдилища в страната – 1,33, а на специализирана администрация/магистрати – 1,00, при  0,89 средно. Данните за 2019 г. сочат за ниска натовареност на съда: по щат – 4,31, при средна 8,70 и изключително ниски за действителната – 4,46, при средна за апелативните съдилища в страната 9,16. Високото съотношение на администрацията спрямо служителите показва, че съдът разполага с вътрешен ресурс за справяне при оптимизация на работата.
5.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ.бр. за длъжност „управител сгради“ по щата на Апелативния специализиран наказателен съд.
МОТИВИ: С Решението си по протокол № 12/30.05.2019 г. Пленумът на ВСС е възложил управлението на сградата, в която са настанени специализираните съдилища и прокуратури на Апелативния специализиран наказателен съд. Това налага и съществуването на щат в структурата на АпСпНС за длъжност „управител сгради“. 
Бройката ще бъде осигурена от съществуващите свободни щатни бройки.
5.3. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки на съдилищата.

6. ОТНОСНО: Искане рег. индекс ВСС-1254/24.02.2020 г. от председателя на Районен съд – Казанлък за увеличаване щатната численост с 1 /една/ щ.бр. за длъжност „съдебен помощник“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТХВЪРЛЯ искането на председателя на Районен съд-Казанлък за увеличаване на щатната численост с 1 /една/ щ.бр. за длъжността „съдебен помощник“.
МОТИВИ:  Натовареността на РС-Казанлък за 2019 г. е 46,32, при средна за страната – 37,43 спрямо дела за разглеждане на 1 съдия в РС извън областен град. Действителната натовареност е 47,50, при 43,41 средно за страната. Съотношението служители общо / магистрати е 3,30, при средно за РС извън областните градове – 4,06. Същевременно, в щата на съда има 1 свободна щ.бр. за призовкар, отпусната  от 01.03.2020 г. При посочената натовареност, Комисията счита, че не е обоснована необходимостта от увеличаване на щата със съдебен помощник, а липсва и финансова възможност за това.

7. ОТНОСНО: Искане рег. индекс ВСС-2245/20.02.2020 г. от председателя на Окръжен съд – Варна за увеличаване щатната численост с 5 /пет/ щ.бр. за длъжност „съдебен помощник“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Окръжен съд – Варна за увеличаване щатната численост с 5 /пет/ щ.бр. за длъжност „съдебен помощник“.
МОТИВИ: Показателите за последните три години

НАТОВАРЕНОСТ	
 по щат за 2019 г. 	8.92	11.99  -  средно за ОС в страната; без СГС- 8,60	
 по щат за 2018 г.	9.02	11.59  -  средно за ОС в страната	
 по щат за 2017 г. 	8.90	12.20  -  средно за ОС в страната 	
действителна за 2019 г. 	10.98	14.59  -  средно за ОС в страната 	
действителна за 2018 г. 	11.16	13.79  -  средно за ОС в страната 	
действителна за 2017 г.	11.13	14.41  -  средно за ОС в страната 	
 
сочат възможност за успешно справяне на съда с наличния ресурс, макар да се отчита, че съотношението служители общо/магистрати – 1,60  е значително под средното за страната – 2,05. Комисията отчита, че съдът има 7 незаети съдийски щата и работата на магистратите успешно би могла да бъде подпомогната от съдебни помощници, но на настоящия етап не е завършено изпълнението на новата стратегия за съдебните помощници, която, предвид извънредното положение и последиците от него, налага преосмислянето й във времето, поради което не може да се предприемат решения за подпомагане на правосъдната дейност с квалифицирана администрация сега. Освен това, финансовите рестрикции, предприети от ВСС във връзка с извънредното положение и последиците, възпрепятстват възможността за увеличаване на щатове.

8. ОТНОСНО: Искане рег. индекс ВСС-2539/27.02.2020 г. от председателя на Районен съд – Балчик за увеличаване щатната численост с 4 /четири/ щ.бр. за следните длъжности: „съдебен помощник“, „управител сгради“, „огняр, той и работник, поддръжка сгради и двор“ и „шофьор“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
8.1. ОТХВЪРЛЯ искането на председателя на Районен съд – Балчик за увеличаване щатната численост с 1 /една/ щ.бр. за „съдебен помощник“.
МОТИВИ: Комисията намира искането за нецелесъобразно предвид ниската натовареност на съда. По тази причина е извършено и съкращаването на 1 свободна щ.бр. за длъжност „съдебен архивар“, считано от 01.03.2020 г. с решение на Съдийската колегия на ВСС. Обстоятелствата по отношение на натовареността не са се променили, а напротив, показателите за действителната натовареност за 2019 г. са 30,98, при 37,43 средна за районните съдилища, извън областните центрове в страната.
8.2. Да се изиска информация от дирекция „Управление на собствеността“ относно големината на сградата, органите, които се помещават в нея и вида отопление.
8.3. Да се изиска информация от дирекция „Бюджет и финанси“ относно наличието на автомобил, от кога разполагат с него и, ако има информация относно разходите за него, да се посочат.
8.4. В случай на наличие на автомобил, да се изиска информация от председателя на Районен съд – Балчик относно необходимостта от автомобил за съда.

9. ОТНОСНО: Искане рег. индекс ВСС-2759/05.03.2020 г. от председателя на Върховния касационен съд за съкращаване на 9 /девет/ щ.бр. за длъжност „чистач“ и разкриването им в Софийски градски съд.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ 9 /девет/ щ.бр. за длъжност „чистач“ във Върховния касационен съд, считано от датата на вземане на решението.
9.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 9 /девет/ щ.бр. за длъжност „чистач“ по щата на Софийски градски съд, считано от датата на вземане на решението.
9.3. НЕ ВЪЗРАЗЯВА, на основание чл. 343, ал. 2 от ЗСВ, заемащите тези длъжности служители във ВКС да бъдат преназначени на същите длъжности в СГС, при стриктно спазване на разпоредбите на трудовото законодателство. 
МОТИВИ: Необходимостта е обоснована от нуждата за подобряване условията на труд на магистратите и съдебните служители в СГС, оптималното стопанисване на помещенията, предоставени за ползване на съд, качествено почистване на помещенията и осъществяване на контрол при възникване на обстоятелства от обективен и субективен характер. Има изразено съгласие от председателите на СГС /писмо изх. № РД-21-101 от 13.02.2020 г./ и ВКС /писмо изх. № И-260/05.03.2020 г./ за прехвърляне на щатните бройки на основание чл. 359 от ЗСВ, във връзка с чл. 123 от Кодекса на труда. Предложението за прехвърляне на функциите по хигиенизирането към Софийски градски съд е обусловено от осигуряване на пряк контрол върху служителите, осъществяващи почистването на кабинетите на съдиите, деловодствата, архивохранилището, служебните помещения, ползвани от общата и специализирана администрация на СГС и прилежащите сервизни помещения, разположени на етаж сутерен и етаж 1 /без съдебните зали и общите части на сградата/.
9.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки на съдилищата.

10. ОТНОСНО: Искане рег. индекс ВСС-3590/01.04.2020 г. от председателя на Окръжен съд – София за увеличаване на щатната численост с 2 /две/ щ.бр. за длъжност „чистач“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ 1 /една/ свободна щ.бр. за длъжност „съдебен секретар“ от щата на Районен съд – Своге, считано от датата на вземане на решението.
10.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една / щ.бр. за длъжност „чистач“ по щата на Софийски окръжен съд, считано от датата на вземане на решението.
 МОТИВИ: В щата на ОС-София няма длъжност „чистач“. В настоящата извънредна ситуация е необходима постоянна дезинфекция на помещенията, заети от ОС-София, което не е възможно да се осигури при липсата на служител със задължения за това. До момента тази дейност в СОС е била извършвана  от служители от щата на друг съд, ангажирани за цялата сграда. С цел полагане на максимални усилия за опазване на живота и здравето на работещите в съдебната сграда и посещаващите я, Комисията намира, че искането е целесъобразно. Бройката може да бъде осигурена от щата на районен съд от района на ОС-София, а именно РС-Своге. Съответно, следва да се извършат вътрешни финансови корекции по бюджетите на двата съда. В РС-Своге щатната бройка за „съдебен секретар“ е свободна повече от една година. Съотношението служители общо / магистрати – 4,67 е над средното за страната, което е 4,25 за районните съдилища извън областните центрове. С писмо рег. индекс ВСС-3669/2020 г. председателят на съда е изразил отрицателно становище за съкращаване на посочената свободна длъжност по щата РС-Своге.
	10.3. ОТХВЪРЛЯ искането на председателя на Окръжен съд-София за увеличаване на щата с още 1/една/ щ.бр. за длъжност „чистач“.
	МОТИВИ: По финансови съображения не е възможно да се увеличи щатът на съда към настоящия момент с още служители.

11. ОТНОСНО: Искане рег. индекс ВСС-1385/05.02.2020 г. от председателя на Районен съд – Трън за трансформиране на 1 /една/ щ.бр. за длъжност „касиер“ в длъжност „куриер, чистач, той и снабдител“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. НЕ ВЪЗРАЗЯВА председателят на Районен съд – Трън да извърши трансформация на 1 /една/  щ.бр. за длъжност „касиер“ в 1 /една/ щ.бр. за длъжност „куриер, чистач, той и снабдител“.
МОТИВИ: Трансформацията е от по-високо платена в по-ниско платена длъжност. Съобразена е напълно с указанията на комисията, дадени на проведените срещи с председателите на най-малките районни съдилища за премахване на ненужни длъжности и конкретно „касиери“ на това ниво.
11.2. ИЗПРАЩА решението на Комисия „Бюджет и финанси“, за сведение.

12. ОТНОСНО: Искане рег. индекс ВСС-1963/13.02.2020 г. от председателя на Окръжен съд – Велико Търново за трансформиране на 1 /една/ свободна щ.бр. за длъжност „съдебен деловодител“, поради пенсиониране на служителя, заемащ длъжността от 01.01.2020 г. в длъжност „съдебен помощник“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ВЪЗРАЗЯВА по искането на председателя на Окръжен съд –  Велико Търново за  трансформация на длъжност „съдебен деловодител“ в длъжност „съдебен помощник“.
МОТИВИ: Съотношението служители общо/магистрати в ОС-Велико Търново е 2,53, т.е. над средното за страната – 2,05. Нормална е и  натовареността на съда според данните за 2019 г. – 10,27 спрямо делата за разглеждане за 2019 г. при средна  за окръжните съдилища в страната – 11,99, респ. 8,60 /без СГС и СпНС/. Извършването на предложената трансформация е недопустимо и поради това, че се касае за трансформация на ниско платена в значително по-високо платена длъжност. При цитираните данни и въвеждащите се финансови рестрикции в съдилищата, подобна трансформация към настоящия момент е необоснована.

13. ОТНОСНО: Искане рег. индекс ВСС-2997/12.03.2020 г. от председателя на Районен съд – Асеновград за трансформиране на 1 /една/ щ.бр. за длъжност „касиер“ в длъжност „човешки ресурси“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. РАЗРЕШАВА трансформирането на 1 /една/ щ.бр. за длъжност „касиер“ в длъжност 1 /една/ щ.бр. за длъжност „човешки ресурси“ с възложените допълнителни функции по длъжностната характеристика, посочени в искането на председателя на Районен съд – Асеновград.
МОТИВИ: Съгласно становището на председателя на РС-Асеновград, предвид моментното състояние, исканата трансформация касае длъжности, без които съдът не би могъл да функционира нормално. Трансформирането на 1 щ.бр. за „касиер“ в 1 щ.бр. „човешки ресурси“ е финансово обезпечено при съобразяване със средствата, предвидени в параграф 01-00 по утвърдения бюджет на РС-Асеновград за 2020 г..
13.2. ИЗПРАЩА решението на Комисия „Бюджет и финанси“, за сведение.

14. ОТНОСНО: Искане рег. индекс ВСС-3101/16.03.2020 г. от председателя на Районен съд – Горна Оряховица за трансформиране на 1 /една/ щ.бр. за длъжност „домакин, работник поддръжка сгради и огняр“ в длъжност „шофьор, домакин, работник поддръжка сгради и огняр“ и преназначаване на служителя, заемащ длъжността.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
14.1. НЕ ВЪЗРАЗЯВА да се извърши трансформация на длъжността „домакин, работник поддръжка сгради и огняр“ в длъжност „шофьор, той и домакин, работник поддръжка и огняр“ по щата на Районен съд-Горна Оряховица.
Трансформацията е финансово обезпечена от утвърдения бюджет на съда за 2020 г. 

15. ОТНОСНО: Уведомление рег. индекс ВСС-3101/16.03.2020 г. от председателя на Окръжен съд – Варна за извършена трансформация на 1 /една/ щ.бр. за длъжност „специалист – секретар на председателя“ в длъжност „началник отдел – технически дейности“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. НЕ ВЪЗРАЗЯВА по извършената от председателя на Окръжен съд – Варна трансформация на длъжност „специалист – секретар на председателя“ в длъжност „началник отдел – технически дейности“.
МОТИВИ: Длъжност „секретар на председателя“ не е предвидена в Класификатора на длъжностите, поради което е допустимо и необходимо извършването на трансформация на тази длъжност. Комисията намира за целесъобразно извършването на предложената трансформация.

16. ОТНОСНО: Запитване рег. индекс ВСС 583/20.01.2020 г. от председателя на Районен съд – Велинград относно определяне на допълнително трудово възнаграждение на служител, завърнал се на работа след ползване на отпуск по майчинство.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. Въпросът е от компетентността на административния ръководител на съда. 
При необходимост, административния ръководител би могъл да се обърне към дирекция „Бюджет и финанси“.

17. ОТНОСНО: Запитване рег. индекс ВСС-1298/03.02.2020 г. от председателя на Районен съд – Асеновград относно назначаване на съдебен служител за длъжност „главен счетоводител“ по заместване.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

17.1. Въпросът е от компетентността на председателя на съда.
Предвид подробно изложената фактическа обстановка, неангажиращо становище на Комисията е, че е допустимо и целесъобразно назначаването на предложения като квалификация служител да бъде назначен по заместване до завръщане на работа на титуляра.

ПРЕДСЕДАТЕЛ 
НА КОМИСИЯТА:           	/п/
	БОРЯНА ДИМИТРОВА